OzLabs/hebrew-wiki-articles huggingface dataset:
המשרד לפיתוח אזורי של רוסיה

המשרד לפיתוח אזורי של רוסיה (ברוסית: Министерство регионального развития Российской Федерации ;Минрегион России) היה המשרד הממשלתי הפדרלי ברוסיה המופקד על פיתוח חברתי וסוציאלי של אזורי השוליים במדינה. 
== היסטוריה ==
המשרד הכיל בתוכו מגוון תפקידים וכולל הגנה על המיעוטים הלאומיים, טיפוח היחסים בין העמים השונים ברוסיה, פיתוח הקוטב הצפוני ואזורי הגבול הצפוני של רוסיה, כמו גם פיתוח הרווחה באזורים הנידחים ביותר בסובייקטים הפדרליים של רוסיה ופיתוח השלטון המקומי וחיזוקו.

המשרד הוקם על פי צו נשיאותי של ולדימיר פוטין מה-13 בספטמבר 2004 ונחשב ליורש המשרד למדיניות אזורית (1998-1999), המשרד לענייני פדרציה ולאום (1999-2000) והמשרד לענייני פדרציה ומדיניות ההגירה והלאום (2000-2001). ב-2014 המשרד פוצל לשלושה משרדים נפרדים: המשרד לענייני המזרח הרחוק הרוסי, המשרד לפיתוח צפון הקווקז והמשרד לענייני קרים.

==שרי הפיתוח האזורי==
* ולדימיר יעקובלב (2004-2007)
* דמיטרי קוזאק (2007-2008)
* ויקטור בסארגין (2008-2012)
* אולג גובורון (2012)
* איגור סליוניאייב (2012-2014)

==קישורים חיצוניים==
* 
* [https://web.archive.org/web/20130803064051/http://www.minregion.ru/ ארכיון האתר הרשמי]

קטגוריה:משרדי ממשלה היסטוריים ברוסיה
The Rev

ג'יימס אוון סאליבן (9 בפברואר 1981 - 28 בדצמבר 2009) היה מוזיקאי אמריקאי הידוע בשם הבמה "The Rev". סאליבן היה מתופף להקת Avenged Sevenfold, והסולן והפסנתרן בלהקת "Pinkly Smooth".

== ביוגרפיה ==
סאליבן גדל בהנטינגטון ביץ', קליפורניה, ומגיל צעיר ניגן על תופים. בגיל ארבע קיבל סאליבן מקלות תופים, ובגיל אחת עשרה מערכת תופים. בתיכון החל לנגן במספר להקות, ולבסוף עבר לנגן בלהקת Avenged Sevenfold, שאיתה הקליט את אלבומו הראשון כשהיה בן 18. ב-Avenged Sevenfold בנוסף לתפקידו כמתופף היה זמר רקע, כותב שירים ופסנתרן. לפי דבריו השפעותיו היו פרנק זאפה ולהקת קינג קרימזון.

סאליבן מת ב-28 בדצמבר 2009, בעקבות מנת יתר של תרופות ואלכוהול. לאחר מותו זכה בפרס המתופף הטוב ביותר, בתחרות Revolver Golden God Awards. חברי להקתו Avenged Sevenfold הספידו אותו בהצהרה רשמית:

אחרי מותו של סאליבן, חברו ללהקה סיניסטר גייטס כתב והקדיש לו את השיר "So Far Away", שהפך ללהיט מצליח.

== דיסקוגרפיה ==
=== עם Suburban Legends ===
<div style="direction: ltr;">
*Origin Edition (1999)
</div>

=== עם Pinkly Smooth ===
<div style="direction: ltr;">
*Unfortunate Snort (2001)
</div>

=== עם Avenged Sevenfold ===
<div style="direction: ltr;">
*1999 Demo (1999)
*2000 Demo (2000)
*Sounding the Seventh Trumpet (2001)
*Warmness on the Soul (2001)
*Waking the Fallen (2003)
*City of Evil (2005)
*All Excess (2007)
*Avenged Sevenfold (album)|Avenged Sevenfold (2007)
*Live in the LBC & Diamonds in the Rough (2008)
</div>

==קישורים חיצוניים==

* 

* 

==הערות שוליים==

קטגוריה:מוזיקאים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1981
קטגוריה:אמריקאים שנפטרו ב-2009
יעקב קאשטרו

רבי יעקב קאשֹטרו (גם קאסטרו; מכונה מהריק"ש; רפ"ה, 1525 בערך – י"ב באדר ב' ה'שע"ב, 1612) היה מרבניה הנודעים של יהדות מצרים. נתפרסם בעיקר מחיבורו 'ערך לחם' שכולל הגהות על השולחן ערוך, הספר היה נפוץ בכתבי יד רבים, עוד קודם להדפסתו בשנת תע"ח.

== ביוגרפיה ==
נולד במצרים לר' אברהם קאשטרו סביב שנת 1525. למד בירושלים אצל הרלב"ח, אך רבו המובהק היה הרדב"ז, והוא מצטט אותו ברוב תשובותיו. בצעירותו עסק במסחר. ידוע כי לתקופה קצרה בשנת ה'שס"ד התגורר באלכסנדריה, אך מרבית ימיו ישב בקהיר (המכונה אצלו "מצרים"), וכיהן כרבו של קהל המוסתערבים בעיר.

ר' יעקב קאשטרו עמד בקשר שאלות ותשובות עם חכמים רבים בערי הממלכה העות'מאנית. הכרעותיו בבית הדין ותשובותיו נכתבו בלשון תקיפה ונחרצת. בדורות שאחריו סמכו כל חכמי מצרים על הכרעותיו ותשובותיו. במצרים ראו בו גדול הדור וקראו לו, כמו שקראו לרמב"ם ולרדב"ז לפניו, "מרא דאתרא". וכותב עליו החיד"א: "ופשטו הוראותיו בכל גבול מצרים".

בשנת ש"ל בערך נסע לארץ ישראל וביקר בצפת, במהלך הביקור התאכסן בביתו של הרב יוסף קארו, מחבר "שולחן ערוך", בצפת, ובספרו "ערך לחם" אף הביא מנהג שנהג הרב קארו.

ככל הנראה נפטר בקהיר, בשנת ה'שע"ב. לפי מסקנת יעקב שפיגל, תאריך פטירתו הוא י"ב באדר ב'.

=== תלמידו ===
בספר "שם הגדולים" כותב החיד"א שרבי אברהם אסכנדרי, בנו של יוסף אסכנדרי הרופא, ומצאצאיו של רבי יוסף אסכנדרי הנזכר מספר פעמים ב"בית יוסף", היה תלמידו של מהריק"ש.

== ספריו ==
רבי יעקב כתב מספר ספרים, חלקם נדפסו רק לאחר מותו:
* ערך לחם – הגהות על "שולחן ערוך". ספר השגות על השו"ע, כמו הגהות הרמ"א. הגהות מהריק"ש תואמות פעמים רבות את הגהותיו של הרמ"א. נינו של מהריק"ש, ר' יצחק ב"ר יוסף קשטרו, שהביא את הספר לדפוס בקושטא בשנת תע"ח (1718), עמד על כך, וכתב שני טעמים להדפסת הספר בשלמותו, על אף שכבר נתפשטו הגהות הרמ"א: . בספרו שו"ת אוהלי יעקב כותב רבי יעקב על השולחן ערוך . יש שהעריכו שזה אחת הסיבות שחיבר את ההגהות על השולחן ערוך.
* קול יעקב – דרשותיו שנאספו על ידו בספר "קול יעקב" אך הן לא נדפסו.
* תולדות יעקב – חידושים על מסכת ביצה שנדפסו בשנת תרכ"ה.
* שו"ת "אהלי יעקב".

פרופ' יעקב שפיגל שההדיר את השיטה שכתב מהריק"ש על מסכת בבא קמא, טוען שהמריק"ש ור' בצלאל אשכנזי, בעל השיטה מקובצת, השתמשו באותה ספריית כתבי יד.

== קישורים חיצוניים ==
* 
* 
ספריו:
* 
* 
* 
* 
* 
* 

== הערות שוליים ==

קטגוריה:קהיר: רבנים
קטגוריה:פרשני השולחן ערוך
קטגוריה:ראשוני האחרונים
קטגוריה:פרשני התלמוד
קטגוריה:מחברי ספרי שו"ת: ראשוני האחרונים
קטגוריה:נפטרים ב-1612
אודי בן-מוחה

טקס חילופי מפקדים בחטיבת כפיר, יוני 2011. מימין: המפקד הנכנס בן מוחה, מפקד אוגדה 162, [[אגאי יחזקאל והמפקד היוצא, אורן אבמן]]
אודי בן-מוחה (נולד בשנת 1968) הוא קצין בצה"ל בדרגת תת-אלוף. שימש מפקד המכללה הבין-זרועית לפיקוד ולמטה, ראש מטה פיקוד הדרום ומפקד חטיבת כפיר.

== ביוגרפיה ==
בן-מוחה נולד וגדל בטבריה. בוגר בית הספר לקציני ים עכו (1986). התגייס לצה"ל בשנת 1986, והתנדב לשייטת 13. לאחר מסלול הכשרה שירת כלוחם בשייטת. בסיום קורס קציני חי"ר עבר לגדוד 13 בחטיבת גולני, שם שימש כמפקד מחלקה. לאחר מכן מונה למפקד פלוגה בגדוד. בהמשך שימש כסגן מפקד גדוד 13. לאחר מכן מונה לסגן מפקד יחידת אגוז. לאחר קורס פו"ם הועלה לדרגת סא"ל, ומונה לראש ענף נשק מסייע גדודי בחטיבת ביסלמ"ח. בשנת 2001 מונה למפקד גדוד 17, והוביל את הגדוד בלחימה בין היתר במהלך מבצע חומת מגן, בתפקיד זה שימש עד שנת 2003.

בשנת 2003 מונה למפקד גדוד שמשון, שפעל באותה עת ברצועת עזה. במסגרת זו היה אחראי על אבטחת היישוב נצרים, עד לפינויה במהלך ביצוע תוכנית ההתנתקות. בנוסף הוביל שורה של מבצעים באזור שכונת זייתון וסביבתה. באחד מן המבצעים, מבצע "צעד מזרחי", חדר כוח מן הגדוד ללב שכונת זייתון. במהלך המבצע חוסלו מספר מחבלים מאש מדויקת של צלפי הגדוד, מחבלים נוספים נהרגו במהלך פעולות כירורגיות בתוך הרחובות הצפופים. כוח נוסף מן הגדוד בפיקודו של בן-מוחה ביצע איגוף ופגע במחבלים נוספים. בתקופת פיקודו קיבל הגדוד מכתב הערכה אישי מהרמטכ"ל על הצלחתו במבצעים אלו. פלוגת החוד הגדודית בלטה בהצלחתה במספר התקלויות עם מחבלים וזכתה להערכה רבה. הצטיינות הגדוד שימשה ככר נרחב לכתיבת טכניקות קרביות באותה העת. את תפקידו בגדוד סיים בשנת 2005.

בשנת 2005 הועלה לדרגת אל"ם ומונה למפקד חטיבת הערבה, תפקיד בו כיהן עד שנת 2007, במקביל שימש כמפקד צוות בקורס מפקדי פלוגות ומפקדי גדודים ולאחר מכן כמפקד קורס מג"דים במילואים. ב-28 בפברואר 2007 מונה להקים ולשמש כמפקד חטיבת שגיא, וכיהן בתפקיד עד אפריל 2008. ב-30 באפריל 2008 מונה למפקד חטיבת יהודה, ושימש בתפקיד עד 16 במאי 2010. לאחר לימודים באוניברסיטה לביטחון לאומי, בארצות הברית, מונה ב-26 ביוני 2011 למפקד חטיבת כפיר, ושימש בתפקיד עד 25 ביולי 2013. באוגוסט 2013 הועלה לדרגת תא"ל ומונה לראש מטה פיקוד הדרום, ושימש בתפקיד בין היתר במהלך מבצע צוק איתן, בתפקיד זה שירת עד מאי 2016. ביוני 2016 מונה למפקד המכללה הבין-זרועית לפיקוד ולמטה, תפקיד אותו מילא עד אוקטובר 2019.

במלחמת חרבות ברזל, גויס למילואים לחטיבה הדרומית ושימש אחראי על מערכת מעקב אחר עזתים למיטוב פעולות צה"ל במהלך התמרון הקרקעי ברצועת עזה [https://www.ynet.co.il/news/article/h1r0zsswt?utm_source=ynet.app.android&utm_medium=social&utm_campaign=general_share&utm_term=h1r0zsswt&utm_content=Header]

בן-מוחה הוא דוקטורט בבית הספר למדעי-המדינה, המחלקה ליחסים בין־לאומיים, ועמית מחקר בקתדרת חייקין לגאואסטרטגיה, אוניברסיטת חיפה.

== לקריאה נוספת ==
* אלישיב שמשי, "ארדוף אויביי ואשיגם", הוצאת מודן והוצאת משרד הביטחון, 2019

== קישורים חיצוניים ==

* 
* 
* 
* 
* 

== הערות שוליים ==

קטגוריה:לוחמי שייטת 13
קטגוריה:לוחמי חטיבת גולני
קטגוריה:מפקדי גדודים בחטיבת כפיר
קטגוריה:מפקדי חטיבת הערבה
קטגוריה:מפקדי חטיבת שגיא
קטגוריה:מפקדי חטיבת יהודה
קטגוריה:מפקדי חטיבת כפיר
קטגוריה:ראשי מטה פיקוד הדרום
קטגוריה:מפקדי המכללה לפיקוד ולמטה
קטגוריה:תתי-אלופים בצה"ל
קטגוריה:בוגרי בית הספר לקציני ים עכו
קטגוריה:בוגרי האוניברסיטה לביטחון לאומי
קטגוריה:ישראלים שנולדו ב-1968
יהושע דב בנינסון

יהושע דב בנינסון (בן נון; תר"ז, 1846 – כ"ו באדר תרצ"א, מרץ 1931) היה מראשי חובבי ציון במינסק וממתיישבי ראשון לציון.

==קורות חיים==
נולד בשנת 1846 בבוריסוב שבפלך מינסק שברוסיה (כיום בבלארוס) לחיים יצחק ובילה בנינסון. בצעירותו למד בישיבת וולוז'ין. בהיותו בן שבע עשרה נישא ליהודית לוין, בת הרב מרדכי לוין, ששימש ראש ישיבה במינסק. לאחר נישואיו מתו אביו ואמו ביום אחד במגפת טיפוס. אחותו הצעירה חסיה הייתה אז כבת שש. בנינסון מכר את בית הוריו ועקר עם כל משפחתו למינסק. למד עברית ומתמטיקה, ולאחר מכן עבד כמנהל חשבונות בבנק לוריא במינסק. כעבור זמן התמנה למנהל הבנק.

באותה תקופה דגל ברעיון הסוציאליסטי, אולם הפרעות שנערכו ביהודי דרום-מערב האימפריה הרוסית בשנת 1881 חוללו אצלו תפנית אידאולוגית והוא נעשה ציוני נלהב. ביתו שימש מרכז לתנועת חיבת ציון במינסק וסביבתה. היה מחברי "אגודת האלף" וממייסדי אגודת "קיבוץ נדחי ישראל", שרבים מחבריה עלו לארץ ישראל והצטרפו לביל"ויים.

בשנת תרמ"ג (1883) עלתה לארץ ישראל אחותו חסיה, שנישאה לביל"ויי יהודה אידל צלליכין. בשנת תרמ"ה (1885) עלתה בתו לאה, שנישאה לביל"ויי צבי הורביץ. בשנת תרנ"א (1891) ביקר בנינסון בארץ ישראל כשליח של "אגודת האלף" ו"קיבוץ נדחי ישראל". הוא סייר בגדרה, שהייתה אז בראשית ימיה, וכן בעמק יזרעאל ובגליל. את בניו חיים יצחק ועמנואל שלח ממינסק ללמוד בבית הספר מקוה ישראל.

בשנת תרס"ו (1906) חיסל את עסקיו ועלה לארץ ישראל עם כל משפחתו. הוא השתקע בראשון לציון ועבד בניהול האדמיניסטריבי של היקב. בין השנים תרע"ב-תרע"ז (1912–1917) היה חבר ועד המושבה. שינה את שם משפחתו ל"בן נון" והיה חותם בשם "יהושע בן נון".

בשנת תרע"ד (1914), לאחר מות אשתו, עבר לתל אביב. היה מקורב לראשי העיר ופרנסיה ובהם חיים נחמן ביאליק.

נפטר בשנת 1931, ונקבר בבית הקברות טרומפלדור.

==צאצאיו==
* לאה - נישאה לביל"ויי צבי הורביץ מגדרה. בניהם הם אמנון הורביץ ואבינועם הורביץ.
* חיים יצחק בנינסון – למד במקוה ישראל. נשלח על ידי כי"ח ללימודים בצרפת, שם קיבל תעודת אגרונום. יצא בשליחות יק"א לארגנטינה לנהל את המושבה מוזסביל. שב לארץ כדי להינשא לאחת מבנות המושבה רחובות ובדרכו חזרה בהיותו באלכסנדריה חלה בטיפוס ומת.
* עמנואל בנינסון – למד במקוה ישראל, ולאחר מכן נסע לצרפת ללמוד הנדסאות חשמל באוניברסיטה בנאנסי. היה פרופסור בסורבון. שירת כקצין בצבא צרפת. יצא לארגנטינה אל אחיו חיים יצחק והצטרף כקצין לצי הארגנטינאי. נשא לאשה את שמחה, בתו הבכורה של יעקב ולירו מירושלים.
* גרשון בנינסון - למד בצרפת ונפטר שם בצעירותו.
* בילה - נישאה ליעקב ויסמן.
* רוחמה – נישאה ליהודה ויסמן, אחיו של יעקב. התגוררו במצרים.

==קישורים חיצוניים==
* 

קטגוריה:אנשי העלייה השנייה
קטגוריה:חובבי ציון
קטגוריה:אנשי ביל"ו
קטגוריה:ראשון לציון: אישים
קטגוריה:אישים הקבורים בבית הקברות טרומפלדור
קטגוריה:משפחת בנינסון
קטגוריה:בוגרי ישיבת וולוז'ין
קטגוריה:ארץ-ישראלים שנולדו ב-1846
קטגוריה:ארץ-ישראלים שנפטרו ב-1931
יעקב ויסמן

יעקב ויסמן (ח' בסיוון תרמ"ו, יוני 1886 - י"ב בניסן תשט"ז, 23 במרץ 1956) היה איש עסקים ופעיל ציבור, מראשי הפעילים הציונים במצרים ונשיא הוועד הפועל של ההסתדרות הציונית בקהיר.

==קורות חיים==
נולד בירושלים, אמו חיה הייתה בת חיים צבי ב"ק. בצעירותו עבר עם משפחתו ליפו. למד בבית הספר של כי"ח, ולאחר מכן במקוה ישראל. שימש מורה לטבע בבית הספר בגדרה.

בהיותו בגדרה הכיר את בילה בנינסון, בתו של יהושע דב בנינסון, וכעבור זמן נישאו. בשנת 1905 עבר למצרים ועבד ב"בנק הגרמני המזרחי" ("דויטשה אוריינט בנק"), תחילה כפקיד ולבסוף כמנהל סניף בכיר. כעבור זמן יסד יחד עם ד"ר שוויצר בנק פרטי בשם "שוויצר ויסמן & קומפאני".

לאחר מלחמת העולם הראשונה היה מנהל חברת הנפט "בלפטרול". בשנת 1920 עבר לאלכסנדריה ועסק בחקלאות, יחד עם אחיו יהודה ויסמן (שהיה גם גיסו; שניהם נישאו לשתי אחיות) ואחיינו אמנון הורביץ. בשנת 1936 יסד את "החברה הארץ-ישראלית לגז בית" וכיהן כמנהלה במשך עשרות שנים.

במקביל לעסקיו היה פעיל מרכזי בארגונים ציוניים ויהודיים במצרים. בשנת 1937 היה ציר מצרים לקונגרס הציוני ה-20 שהתקיים בציריך. היה נשיא הוועד הפועל של ההסתדרות הציונית בקהיר, נציג הקרן הקיימת לישראל במצרים, נשיא הוועד למען החייל העברי בקהיר וסגן נשיא לשכת בני ברית במצרים. במלחמת העולם השנייה היה ממייסדי "מועדון החיילים העבריים" בקהיר.

אשתו בילה ויסמן הייתה אף היא אשת ציבור פעילה במצרים. היא הייתה נשיאת הוועד לעליית הנוער לארץ ישראל וחברה בוועד הפועל הציוני. היא הקימה את ועד הנשים למען החייל העברי בקהיר ועמדה בראשו, וכמו כן הייתה שותפה עם בעלה ביסוד "מועדון החיילים העבריים".

ויסמן נפטר בתל אביב בשנת 1956 ונקבר בבית העלמין קריית שאול. בתו אביבה הייתה אשת עו"ד עמיאל נג'אר, שעמד בראש ארגון הנוער הציוני במצרים. בנו גוריון ויסמן היה בעלה של הזמרת אילנה רובינא ואבי בתה היחידה מאיה.

==קישורים חיצוניים==
* 

== הערות שוליים ==

קטגוריה:בוגרי בית ספר כל ישראל חברים (יפו)
קטגוריה:בוגרי בית הספר החקלאי מקוה ישראל
קטגוריה:אנשי היישוב ילידי הארץ
קטגוריה:משפחת בנינסון
קטגוריה:חברי בני ברית
קטגוריה:ציונים ילידי המאה ה-19: אנשי היישוב
קטגוריה:פעילים ציונים במצרים
קטגוריה:ישראלים שנולדו ב-1886
קטגוריה:ישראלים שנפטרו ב-1956
צבי הורביץ

ממוזער
צבי הורביץ (בן יעקב; י"ח באייר תרכ"ג, מאי 1863 – כ"ב באייר תרצ"ח מאי 1938) היה מאנשי ביל"ו, נמנה עם קבוצת מייסדי גדרה.

==ביוגרפיה==
נולד בסלוצק, בלארוס, לרבקה ויעקב הורביץ, מצאצאי השל"ה. בצעירותו התייתם מאביו וגדל בבית סבתו. למד בבית המדרש למורים בהנהלתו של יהושע שטיינברג. התגורר במינסק והתחבר לאנשי חובבי ציון ובהם יהושע דב בנינסון, לימים חותנו.

בשנת 1883 הצטרף לביל"ו, עזב את רוסיה ועלה לארץ ישראל. בתקופה הראשונה שהה עם חבריו בבית אנטון איוב שבסמוך ליפו ועבד במקוה ישראל. נבחר להנהלה המרכזית של ביל"ו והיה הגזבר של התנועה.

ב-14 באפריל 1884 השתתף בישיבה בביתו של יחיאל מיכל פינס בירושלים שבה דנו על ייסוד מושבה ביל"ויית. למחרת יצא לבדוק את אדמת גדרה (אז: קטרה), שנרכשה על ידי פינס. כמומחה חקלאי הוא הביע את דעתו החיובית על המקום ובעקבות זאת הוחלט להקים שם את המושבה הביל"ויית. היה בין שבעת אנשי ביל"ו שעלו לגדרה בכ"ה בכסלו תרמ"ה (15 בדצמבר 1884).

בשנת 1886 נסע לרוסיה לשאת את לאה בנינסון, בתו של יהושע דב בנינסון. כששבו לארץ הוא חזר לגדרה לבנות את ביתו ואילו אשתו שהתה בינתיים בראשון לציון, אצל דודה יהודה צלליכין. בשנת 1887 נולד בראשון לציון בנו אמנון. כעבור שנה הצטרפו אליו אשתו ובנו התינוק. תקופה מסוימת שימש מנהל הכספים של ועד המתיישבים בגדרה.

הורביץ היה בר-סמכא בתחום החקלאי ועסק במיכון החקלאות. התמחה בנטיעת גפנים ושקדים ובתעשיית היין, והדריך רבים מבני הקיבוצים והמושבים, ובהם נהלל, דגניה וגן שמואל.

בניו הם אמנון ואבינועם הורביץ. נכדתו, בת בתו ימימה, היא העיתונאית ומבקרת התיאטרון הדה בושס.

==כתיבה==
הורביץ פרסם רשימות על גדרה ב"הארץ" וב"המגיד", וכן מאמרים מקצועיים בתחום החקלאות ב"דער קאלאניסט" שבעריכת מנשה מאירוביץ ואברהם משה לונץ.

בין השנים 1883–1892 כתב יומן אישי ובו תיעד את קורותיו. קטעים ממנו התפרסמו ב"הארץ" ובירחון "עתידות". בשנת 1935 פרסם חלק מזכרונותיו בירחון "מימים ראשונים" שבעריכת אלתר דרויאנוב, בשם "מרשימותיו של אחד משרידי הבילויים".

בנו, אמנון, המשיך במפעלו התיעודי של אביו ועסק בחקר תולדות הביל"ויים.

==קישורים חיצוניים==
* 

קטגוריה:אנשי ביל"ו
קטגוריה:אנשי העלייה הראשונה
קטגוריה:משפחת בנינסון
קטגוריה:סלוצק: אישים
קטגוריה:מייסדי גדרה
קטגוריה:אישים הקבורים בגדרה
קטגוריה:ארץ-ישראלים שנולדו ב-1863
קטגוריה:ארץ-ישראלים שנפטרו ב-1938
נעם לאונר

נעם לַאוּנֶר (16 באוגוסט 1927 – 12 במאי 2010) היה ראש עיריית ראשון לציון בשנים 1965-1962. יקיר ראשון לציון.

==ביוגרפיה==
לאונר נולד בניו יורק. אמו, אסתר, היא בתם של הביל"ויים יהודה אידל צלליכין וחסיה לבית בנינסון, מראשוני ראשון לציון. בשנות ה-20 נישאה אסתר צלליכין להארי ברנרד לאונר, איש הגדוד העברי האמריקאי. לאחר נישואיהם התגוררו בארצות הברית ושם נולדו ילדיהם.

בשנת 1934 עלתה המשפחה לארץ ישראל והתיישבה בראשון לציון. האב היה עורך דין והאם הייתה פעילת ציבור בעיר, בין השאר הייתה חברת מועצת העירייה מטעם הציונים הכלליים. בתום לימודיו בבית הספר חביב למד נעם לאונר בגימנסיה הרצליה. היה פעיל בהגנה. אחיו דן נהרג במלחמת השחרור. לאחר קום המדינה שירת כקצין קשר גדודי וכמפקד פלוגה בחטיבת גבעתי השתתף בפיצוץ מפקדת חסן סלאמה, בקרב על תל א-ריש במבצע חמץ ובקרבות נוספים, והגיע לדרגת רב-סרן.

ערב קום המדינה החל ללמוד משפטים בבית הספר למשפט וכלכלה בתל אביב ולאחר קום המדינה השלים את לימודי המשפטים במחזור הראשון של האוניברסיטה העברית בירושלים. עבד כעורך דין, תקופה מסוימת יחד עם אביו ולאחר מכן כעורך דין עצמאי.

בשנת 1959 נבחר למועצת העיר ראשון לציון מטעם הציונים הכלליים. בשנת 1962 נבחר לראשות העיר וכיהן בתפקידו שלוש שנים. היה חבר באגודת הכורמים ובמועצת הכורמים. אחרי מלחמת ששת הימים שימש כמושל הצבאי הראשון של אזור יריחו.

בשנת 2003 קיבל את התואר "יקיר ראשון לציון". על שמו נקרא אחד מרחובותיה של ראשון לציון.

היה נשוי ללאה טֶסלֶר, ילידת ירושלים, שעבדה כאחות בכירה בראשון לציון וסביבתה. אב לבן ושתי בנות.

==קישורים חיצוניים==

* 
* [http://www.gen-mus.co.il/person/?id=2972 לאונר נעם] באתר אלבום המשפחות – עדת ראשון לציון

==הערות שוליים==

קטגוריה:ישראלים ילידי ארצות הברית
קטגוריה:אנשי העלייה החמישית
קטגוריה:בוגרי גימנסיה הרצליה
קטגוריה:בוגרי האוניברסיטה העברית בירושלים: משפטים
קטגוריה:יקירי ראשון לציון
קטגוריה:לוחמי ההגנה
קטגוריה:משפחת צלליכין
קטגוריה:משפחת בנינסון
קטגוריה:ראשי רשויות מקומיות מטעם הציונים הכלליים
קטגוריה:ראשי עיריית ראשון לציון
קטגוריה:בוגרי בית הספר חביב
קטגוריה:אישים הקבורים בבית הקברות גני אסתר בראשון לציון
קטגוריה:ישראלים שנולדו ב-1927
קטגוריה:ישראלים שנפטרו ב-2010
התלהבות

התלהבות
[[יהודית רביץ מתוך הופעה בקיסריה]]
מריעים בהתלהבות

התלהבות, במובנה הנפשי, היא תחושה והבעה של התרגשות רבה, מלווה לעיתים בהתפעלות ובמבעים של שמחה ולפעמים היא באה לידי ביטוי בשפת הגוף. התלהבות נחשבת למרכיב רגשי חיוני להנעה ולעשייה האנושית.

==במחשבת היהדות==
בהגות הדתית ובפילוסופיה עסקו רבות בהתלהבות הקשורה באהבת האל. ההתלהבות הדתית נקשרה בדברי הוגים אל הקנאות הדתית. כך כתב רבי דון יצחק אברבנאל אשר חי במפנה המאות ה-15–16 בחצי האי האיברי ובאיטליה, בספרו נחלת אבות: . 

יש אשר ראו בהתלהבות כתנאי לקיום המצוות, לעבודת האל בכלל ואף לקבלת הנבואה. ומאידך, יש אשר ראו בלימוד התורה אמצעי להגברת ההתלהבות אל אהבתה וקיום המצוות.

הוגי תנועת החסידות העלו על נס את הכוונה ואת הרוחניות שבקיום המצוות, וקשרו ביניהן לבין רגשות ההתלהבות והדבקות באל באורח החיים היהודי היומיומי. התלהבות בעבודת השם אפיינה את הנהגתו של רבי לוי יצחק מברדיצ'ב. בספר צוואת הריב"ש נכתב על חשיבות התפילה בהתלהבות ובדבקות וההשתדלות לכוון אל המהות של אותיות נוסח התפילה, פעולה שנקראת "התקשרות":

.

==ראו גם==
* הנעה
* אקסטזה

==לקריאה נוספת==
* יעקב קלצקין, הערך: התלהבות, אוצר המונחים הפילוסופיים, א-ד, ברלין: הוצאת אשכול, תרפ"ח-1928.
* סטנלי רבין ואחרים (עורכים), משיב הרוח : יצירתיות התלהבות ומניעת שחיקה במקצועות הרפואה, תל אביב : הוצאת רמות - אוניברסיטת תל אביב, תשע"א 2010.
<div style="direction: ltr;">
* Ronald Knox, Enthusiasm, Oxford: The Clarendon Press</div>

==קישורים חיצוניים==

* 

==הערות שוליים==

קטגוריה:רגשות
קטגוריה:מיסטיקה יהודית
קטגוריה:פילוסופיה יהודית
תחרות אפי

תחרות אפי (Effie Awards) היא תחרות בינלאומית בנושאי השיווק והפרסום, במטרה לעודד יצירת מהלכי שיווק יעילים.

== היסטוריה ==
התחרות נוסדה ב-1968 על ידי .Effie Worldwid Inc, מוסד ללא כוונת רווח (מלכ"ר) שהוקם מטעם האגודה האמריקאית לשיווק, ארגון המוקדש לקידום אמנות השיווק בקרב אנשי מקצוע.

כמה שנים לאחר היווסדה של התחרות בארצות הברית, התרחבה תחרות אפי לארצות נוספות, בהן גרמניה (1981), אוסטריה, בלגיה ושווייץ (1984), וצרפת, צ'ילה ופרו בתחילת שנות ה-90. כיום מתקיימת התחרות בלמעלה מ-40 מדינות שונות ברחבי העולם - באסיה, אירופה, אמריקה הלטינית, צפון אמריקה, המזרח התיכון וצפון אפריקה.

== כנסים ומידע מקוון ==
מלבד האירוע השנתי המתקיים בכל אחת מהמדינות, מתקיימים באופן שוטף גם כנסים וובינרס (הרצאות אינטרנטיות) שנועדו לחשוף את הזוכים לקהל נוסף, מתוך שאיפה לייצר סביבה חינוכית שתעודד את העוסקים בתעשיית השיווק להמשיך ולקיים מהלכים חדשניים בעלי אפקטיביות מוכחת. לשם כך מפרסם אפי באופן מקוון את נתוני השיפוט ופרטים נוספים אודות המהלכים הזוכים.

== תחרות האפי בישראל ==
בישראל מתקיימת התחרות מאז שנת 2000 והיא מנוהלת על ידי שלושה גופים: המרכז הישראלי לניהול (המי"ל), איגוד חברות הפרסום בישראל ואיגוד השיווק הישראלי. תהליך השיפוט בתחרות עורך מספר שבועות וכולל מספר שלבים. שאת הפרס הדגל, ה"אפי פלטינום", שופטים מנכ"לים של חברות מובילות במשק. 

בשנת 2008 נעשה ניסיון לשלב את התחרות הישראלית במסגרת תחרות כלל-אירופית. 

בעקבות מגפת הקורונה התחרות לא נערכה בישראל במשך שנתיים וחזרה שוב בנובמבר 2021.

הקטגוריות לפיהן מחולק הפרס בישראל:
# מוצרי צריכה - מזון
# מוצרי צריכה - לא מזון (מוצרים לבית ולשימוש אישי יומיומי)
# מוצרי צריכה לא מתכלים (כגון: מכוניות, אופנה, שעונים, מכשירי חשמל, נדל"ן)
# תקשורת, מדיה, הייטק ומחשוב (כולל אינטרנט)
# פיננסים, לימודים ושירותים
# מלכ"רים, מגזר ציבורי ואחריות חברתית. הקטגוריה מתנהלת במסגרת שני מסלולים נפרדים: מסלול המיועד לעמותות, ארגונים התנדבותיים, משרדי ממשלה, מלכ"רים ורשויות ציבוריות, הפועלים לקידום מטרות חברתיות-ציבוריות; ומסלול עבור חברות מהמגזר העסקי, אשר הובילו מהלכים של אחריות חברתית
# מגזרים (מגזר רוסי, ערבי וחרדי)
# קמעונאות
# תקציבים קטנים - בקטגוריה זו מתחרים מהלכים של מותגים עצמאיים, ובלבד שהושקעו במהלך השיווקי עד 150,000 $ במשך שנת התחרות
# Effie Platinum - הישגים לאורך זמן

== קישורים חיצוניים ==
* 
* 
* 
* 
* 
==הערות שוליים==

קטגוריה:שיווק
קטגוריה:פרסום
אפי
אברה

אברה (שם מדעי: Pteris) היא סוג של צמחים ממשפחת האברתיים. שמו של הצמח, הן היווני (pteron) והן העברי נגזר מדמיון בין עליו הגדולים של הצמח לאברות העופות. העלה הגדול מנוצה פעם אחת, דבר שמעלה דמיון לצמחים בני משפחת הדקליים.
תפוצת סוג זה הוא באזוריים הטרופיים והסוב-טרופיים.

בסוג מעל 280 מינים שונים ביניהם אברה ארוכת עלים שהייתה נפוצה בישראל וכיום כנראה נכחדה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:שרכיים
קטגוריה:צמחים שתוארו ב-1753
מלחמת אין ברירה

מלחמת אין ברירה (או מלחמת מגן, באנגלית: Defensive War) היא כינויה של מלחמה או מבצע צבאי בהם אחד מן הצדדים מותקף או מאוים ראשון, ובשל כך לא נותרת לו ברירה אלא לצאת ולהילחם כהגנה עצמית. ההגדרה באה מתאוריית המלחמה הצודקת, לפיה מלחמת מגן מוצדקת, בניגוד למלחמה תוקפנית, שבה שני הצדדים מנסים לפלוש ולכבוש אחד את השני. למלחמה מסוג זה קימות לעיתים השלכות צבאיות-מוסריות באשר לאופי וצידוק המלחמה ביחס למלחמה רגילה, וזאת משום שתגובה להתקפה ואיום נתפשים כהגיוניים ולגיטימיים יותר, מאשר יוזמת התקפה אקטיבית וראשונית. היבט נוסף בהצדקת מלחמת אין ברירה הוא ניקיון מצפונו של הצד המגיב ביודעו כי לא יצא למלחמה בשל נטיות מיליטריסטיות הפסולות לדעת חוגים מסוימים.
לעיתים קיימת מחלוקת לגבי מלחמה ספציפית בשל מי מהצדדים היא נפתחה, ובהתאם לכך האם ניתן להגדיר את המלחמה כמלחמת אין ברירה.

== דוגמאות ממלחמות ישראל ==
בהיסטוריוגרפיה של מדינת ישראל הייתה קיימת עד לשנות ה-80 של המאה ה-20 נטייה להדגיש את מצבה הביטחוני הרגיש של המדינה ואירועי הלוחמה הרבים אותם עברה, ובהתאם לכך הוצגו רוב המלחמות כ"מלחמת אין ברירה". ההיסטוריונים התעלמו מיוזמות שלום שהגיעו ממדינות ערב בערוצים דיפלומטיים לפני פרוץ המלחמות, או לא ידעו עליהן.

להלן מספר מקרים שהוגדרו כ"מלחמת אין ברירה", אם כי קיימת מחלוקת לגבי חלקם:
*מלחמת העצמאות
*מלחמת ששת הימים
:מלחמה זו נחשבת בדרך-כלל למלחמת אין ברירה בשל תחושות האיום והחרדה הקשים אשר שררו בישראל בתקופת ההמתנה ואף לפניה. כמו כן ראוי להזכיר את סגירת מצרי טיראן למעבר אוניות ישראליות שהיוותה פעולה תוקפנית, גם אם לא אלימה, של מצרים נגד ישראל. תקיפת צה"ל הראשונית במבצע מוקד אשר פתחה את המלחמה נתפסה בישראל כתגובה להתגרות המדינות הערביות נגד ישראל.
:עם זאת יש הטוענים כי מלחמה זו לא הייתה מסוג אין ברירה, אלא נבעה בתוך שאיפות אימפריאליסטיות של מדינת ישראל ומתוך מטרה להרחיב את גבולותיה.
*מלחמת יום כיפור
*מבצע חומת מגן
:מבצע זה נחשב בעיני רבים למלחמת אין ברירה בשל גל הטרור הרצחני שהתנהל במשך יותר משנה לפני המבצע ובפרט טבח ליל הסדר שהוביל למבצע, עם זאת את המבצע עצמו יזם צה"ל.
*מבצע עופרת יצוקה
:מבצע זה נחשב בעיני רבים למלחמת אין ברירה משום שמספר חודשים לפני המבצע העלה ארגון החמאס משמעותית את מספר הרקטות אשר נורו לעבר יישובי הנגב, דבר שלא איפשר ניהול חיים תקינים ודחף ליציאת צה"ל למבצע.

== ראו גם ==
*הגנה עצמית

==קישורים חיצוניים==
* 
* דניאל דור, [http://readingmachine.co.il/home/books/book_462_133/chapter01_2938245 מלחמת אין ברירה? על תודעה, הדחקה ומצור], באתר מכונת קריאה

==הערות שוליים==

קטגוריה:מלחמות לפי סוג
משפט גלפונד-שניידר

במתמטיקה, משפט גלפונד-שניידר הוא משפט הקובע תחת אילו תנאים העלאת מספר אלגברי בחזקת מספר אלגברי נותנת מספר טרנסצנדנטי. המשפט עונה בחיוב על הבעיה השביעית של הילברט. המשפט הוכח על ידי המתמטיקאי הרוסי אלכסנדר גלפונד בשנת 1934 ובאופן בלתי תלוי על ידי המתמטיקאי הגרמני תאודור שניידר בשנת 1935.

המשפט קובע כי אם <math>\ a, b</math> מספרים אלגבריים כך ש-<math>\ a\ne0,1</math>, ו-<math>\ b</math> אי-רציונלי, אז <math>\ a^b</math> טרנסצנדנטי. 

==תנאי המשפט==
*המשפט לא מוגבל למספרים ממשיים ותקף גם למספרים מרוכבים. במספרים מרוכבים חזקה היא פונקציה רב-ערכית וייתכן יותר מערך אחד ל-<math>\ a^b</math>. המשפט תקף לכל ערך נבחר.
*המשפט קובע תנאים מספיקים לכך שאלגברי בחזקת אלגברי יהיה טרנסצנדנטי. עוד קודם לכן היה ידוע כי אלו גם תנאים הכרחיים:
**אם <math>\ a=0</math> או <math>\ a=1</math> אז <math>\ 0^b=0</math> ו-<math>\ 1^b=1</math> בהתאמה, ולכן התוצאה אלגברית.
**אם <math>\ b=\tfrac pq</math> רציונלי אז מכיוון ששדה המספרים האלגבריים סגור אלגברית, גם <math>\ a^b = \sqrt[q]a^p</math> אלגברי.
*ההגבלה ש-<math>\ b</math> יהיה אלגברי נחוצה גם היא. אם נדרוש רק ש-<math>\ b</math> יהיה אי-רציונלי, קל למצוא דוגמה נגדית למשפט: <math>\ 3^{\log_32}=2</math>.

==השלכות==
משפט גלפונד-שניידר משמש להוכחת הטרנסצנדנטיות של קבוצה רחבה של מספרים. דוגמאות מפורסמות כוללות את:
*קבוע גלפונד-שניידר, <math>2^\sqrt2</math> והשורש שלו, <math>\ \sqrt2^\sqrt2</math>.
*קבוע גלפונד, <math>\ e^{\pi} = \left( e^{i \pi} \right)^{-i} = (-1)^{-i}</math> (לפי זהות אוילר).
*<math>\ i^i = \left( e^{i \pi / 2} \right)^i = \frac1{\sqrt{e^\pi}}</math> (לפי זהות אוילר).
*לפי המשפט אם <math>\ a, c</math> אלגבריים אז <math>\ \log_ac = \frac{\log{c}}{\log{a}}</math> טרנסצנדנטי או רציונלי (אחרת <math>\ a^{\log_ac}=c</math> דוגמה נגדית למשפט). למשל <math>\ \log_32</math> אינו רציונלי (נובע מכך ש-2 ו-3 ראשוניים), ולכן טרנסצנדנטי.

==ראו גם==
* משפט לינדמן-ויירשטראס

==קישורים חיצוניים==
* 
<div class="mw-content-ltr">
* 
</div>
קטגוריה:ערכים שבהם תבנית בריטניקה אינה מתאימה
גלפונד-שניידר
קטגוריה:מספרים טרנסצנדנטיים
קטגוריה:הבעיות של הילברט
חומצה אולאית

חומצה אולאית היא חומצת שומן חד-בלתי רוויה. בטמפרטורת החדר החומר הוא נוזל שקוף או צהוב בהיר, חסר ריח. זוהי חומצה קרבוקסילית שלה שרשרת בת 18 פחמנים שבה קשר כפול בעמדה 9 (כאשר סופרים את פחמן 1 בצד המתיל הרחוק מהקבוצה הקרבוקסילית) נוסחתה: CH<sub>3</sub>(CH<sub>2</sub>)<sub>7</sub>CH=CH(CH<sub>2</sub>)<sub>7</sub>COOH. השם oleic פירושו "קשור או מופק משמן זית".

==תפוצה==
חומצה אולאית היא המרכיב העיקרי בשמן זית. רוב החומצה קשורה בטריגליצרידים ועד 2% מהחומצה בשמן נמצא כמולקולות חופשיות (שאינן קשורות לגליצרול). ריכוז גבוה יותר של מולקולות חופשיות הופך את השמן בלתי ראוי למאכל.

שמנים אחרים המכילים ריכוז גבוה של חומצה אולאית כוללים שמן אבוקדו (70%), שמן אגוזי פקאן (59%–75%), ושמן בוטנים (36%–67%). שמנים המכילים חומצה אולאית בטווח הריכוזים 15%–20% כוללים שמן שומשום, שמן זרעי ענבים ושמן היפופיאה.

ניתן לקבל את חומצת השומן גם מפירות המכילים שמן בציפתם, כגון אבוקדו וזיתים.

חומצה אולאית היא הנפוצה ביותר ברקמת השומן האנושית.

==תכונות החומר==
לחומצה אולאית תכונות אופייניות של חומצה קרבוקסילית ושל אלקנים. החומצה מסיסה בתמיסה בסיסית ומתקבלים ממנה מלחי אולאט. על הקשר הכפול ניתן לספוח יוד והוא מתחמצן לאט באוויר בתהליך הנקרא רנסידיפיקציה (rancidification). ספיחת מימן על הקשר הכפול והפיכתו לקשר בודד (הידרוגנציה) בחומצה האולאית נותנת את חומצת השומן הרוויה הנקראת חומצה סטארית. חיזור של הקבוצה הקרבוקסילית נותן כוהל הנקרא אולאיל אלכוהול (oleyl alcohol).

==שימושים==
חומצה אולאית היא תוסף למוצרי קוסמטיקה ומשמשת כאמולסיפייר וכממס בתרסיסים.

==השפעה בריאותית==
חומצה אולאית (כשמן זית) עשויה לסייע בהורדת לחץ דם ובמניעת סרטן השד וייתכן שהחומר מעכב התקדמות מחלת ALD (אדרנולויקודיסטרופיה) ומצמצם את הסיכוי לשבץ בגיל מבוגר.

==קישורים חיצוניים==

* 

==הערות שוליים==

אולאית, חומצה
אברתיים

האברתיים (שם מדעי: Pteridaceae; נקרא גם: Adiantaceae) היא משפחה של צמחים מסדרת השרכיים.
במשפחה זו כ-20 סוגים, ביניהם:
* שערות שולמית (Adiantum) - המין שערות שולמית מצויות מצוי בישראל.
* אברה (Pteris) - המין אברה ארוכת עלים חשוד כנכחד מישראל.

לאברתיים יכולת לנטרל ולאחסן ארסן, הרעיל לצמחים אחרים, והודות לה הם חסינים לריכוזי ארסן גבוהים בקרקע.

==קישורים חיצוניים==

* 
* [https://web.archive.org/web/20150924051032/http://www.ars-grin.gov/cgi-bin/npgs/html/gnlist.pl?1270 רשימת סוגים מאתר grin]

==הערות שוליים==

קטגוריה:שרכיים
קטגוריה:משפחות צמחים
יערון

Apodemus speciosus
יַעֲרוֹן (שם מדעי: Apodemus) הוא מכרסם קטן גוף ממשפחת העכבריים. היערון הוא אצן מהיר ובעל יכולת קפיצה. יש לו אוזניים בולטות, זנב ארוך ושתי רגליים אחוריות ארוכות המאפשרות לו לקפוץ.

הסוג נפוץ באירואסיה. בישראל יש מספר מינים של היערון, ביניהם יערון חרמוני אשר תפוצתו באזור החרמון בישראל, סוריה ולבנון.

==מיון==
*תת-סוג Apodemus
**מין A. agrarius
** A. chejuensis
** A. chevrieri
** A. argenteus
*תת-סוג Alsomys
** A. draco
** A. gurkha
** A. latronum
** A. peninsulae
** A. semotus
** A. speciosus
*תת-סוג Sylvaemus
** A. alpicola
** A. ciscaucasicus
** יערון צהוב-צוואר (A. flavicollis)
** A. fulvipectus
** A. pallipes
** A. ponticus
** יערון קטן (A. sylvaticus)
** A. uralensis
** A. witherbyi
** A. microps
** A. hyrcanicus
** יערון חרמוני (A. hermonensis)
*תת-סוג Karstomys
** יערון גדול (A. mystacinus)
** A. epimelas
** A. rusiges

==קישורים חיצוניים==

* 
* Don E. Wilson & DeeAnn M. Reeder (editors), [http://www.bucknell.edu/msw3/browse.asp?id=13001203 Apodemus]. Mammal Species of the World. 
* השפעות על יערון גדול - [http://magazine.isees.org.il/Abstract.aspx?ArticleId=307 השפעת סילוק מוסדר של פגרי עופות מלולים על אוכלוסיות טורפים ונטרפים בסביבה הסמוכה] . כתב העת 'אקולוגיה וסביבה' פברואר 2013

קטגוריה:בעלי חיים שתוארו ב-1829
קטגוריה:עכברים (תת-משפחה)
קטגוריה:טקסונים שתוארו בידי יוהאן יקוב קאופ
ספרטק פרימוריה ולדיווסטוק

ממוזער
ספרטק פרימוריה וולדיווסטוק (ברוסית: Спартак-Приморье) היא קבוצת כדורסל רוסית מהעיר ולדיווסטוק במזרח רוסיה, שייצגה את מחוז פרימוריה. עד 2003 נקראה בשם "ספרטק וגוא"ס". התקיימה עד 2021.

==היסטוריה==
הקבוצה הוקמה בשנת 1999 ושיחקה באליפויות אזוריות ובליגת המשנה הרוסית בכדורסל עד 2004.

בעונת 2005 הקבוצה שיחקה בליגת העל הרוסית בכדורסל, ב-2007 העפילה ליורוקאפ, אך בשל הדרישה לארח את משחקי הבית במוסקבה סירבה הקבוצה להשתתף במפעל האירופי ולא שיחקה בו. בעונת 2008/09 סיימה במקום ה-11 בליגה הסדירה וסירבה לשחק בטורניר הכרעה על מקומות 9–12 והורדה למקום ה-12 והודחה לליגת המשנה.

בעונת 2010/2011 העפילה הקבוצה לפלייאוף ליגת המשנה הרוסית וניצחה בגמר את אוניברסיטט יוגרה סורגוט והייתה לאלופת ליגת המשנה הרוסית, מה שהבטיח את העפלתה לליגה הבכירה וחזרה לליגת העל, זאת על חשבון דינמו מוסקבה שהודחה.

בעונת 2011/12, הגיעה הקבוצה עד לגמר גביע הרוסי והפסידה לקבוצת קרסניה קריליה סמרה בתוצאה 84:62. בעונת 2013/14 שבה להתמודד בליגת המשנה הרוסית בכדורסל. בעונת 2016/2017 סיימה במקום השלישי ובעונת 2017/2018 זכתה באליפות הסופרליגה הרוסית בכדורסל, לאחר שגברה על סמרה בסדרת הגמר.

את עונת 2019/2020 הקבוצה סיימה במקום הראשון בעונה הסדירה של הסופרליגה הרוסית בכדורסל והתאחדות הכדורסל הרוסית אולצה להפסיק את העונה בעקבות התפרצות מגפת הקורונה והעונה נעצרה. בהמשך הוכרזה ספרטק-פרימוריה לאלופת הליגה.

בעקבות התפרצות נגיף הקורונה ברוסיה ממשלת פרימוריה הודיעה על הפסקת תקצוב הספורט המקצועני, במה שהותיר את ספרטק פרימוריה ללא מימון לעונת 2020/2021.

==הישגים לפי עונה==
{| class="wikitable" style="text-align:center"
|- style="background:#f0f6fa;"
! עונה
! ליגה
! מיקום
|-
|1999/00
| style="background-color:#FFFFFF;" | 
|bgcolor="gold"|1
|-
| 2000/01
| style="background-color:#99BADD;" | הליגה הבכירה
|4
|-
|2001/02
| style="background-color:#FFFFFF;" | 
|bgcolor="gold"|1
|-
|2002/03
| style="background-color:#FEDBCA;" | הליגה הבכירה
|2
|-
|2003/04
|rowspan=2 style="background-color:yellow;" | סופרליגה ב
|4
|-
|2004/05
|bgcolor="gold"|1
|-
|2005/06
|rowspan=4 style="background-color:#E0FFFF;" | ליגת העל
|9
|-
|2006/07
|7
|-
|2007/08
|8
|-
|2008/09
|12
|-
|2009/10
| rowspan=2 style="background-color:yellow;" | סופרליגה
|5
|-
|2010/11
|bgcolor="gold"|1
|-
|2011/12
! rowspan=2 style="background-color:#E0FFFF;" | ליגת העל
|7
|-
|2012/13
|9
|-
|2013/14
! rowspan=7 style="background-color:yellow;" | סופרליגה
|3
|-
|2014/15
|2
|-
|2015/16
|6
|-
|2016/17
|3
|-
|2017/18
|bgcolor="gold"|1
|-
|2018/19
|9
|-
|2019/20
|bgcolor="gold"|1
|-
|}

==תארים והישגים==
הסופרליגה הרוסית בכדורסל
* 15px אלופת הליגה (4): 2004/2005, 2010/2011, 2017/2018, 2019/2020
הגביע הרוסי:
* 15px גמר: 2012

==קישורים חיצוניים==
* 

== הערות שוליים ==

קטגוריה:קבוצות כדורסל רוסיות שהתפרקו
קטגוריה:ולדיווסטוק: ספורט
טיסה 9605 של רוסאייר

אסון התעופה סמוך לפטרוזבודסק אירע ב-20 ביוני 2011, כאשר מטוס טופולב Tu-134 של חברת התעופה רוסאייר בטיסת 9605 ממוסקבה לפטרוזבודסק, התרסק ועלה בלהבות על כביש מהיר, כשביצע נחיתת אונס שנדרשה עקב תנאי מזג אוויר קשים. המטוס התרסק במרחק 600 מטר מנמל התעופה פטרוזבודסק, כאשר לדברי פקחי הטיסה של נמל התעופה, הם דרשו מהטייס לבצע כמה סיבובים מעל לנמל התעופה טרם הנחיתה, אך הטייס החליט לנסות לנחות. כתוצאה מההתרסקות נהרגו 47 מתוך 52 נוסעים.

==קורבנות==
בין הנודעים שבהרוגי האסון היה ולדימיר פטאיי, שופט כדורגל מליגת העל הרוסית. החל מ-2010 היה לשופט פיפ"א.

נוסף לזה, בין ההרוגים דווח כי נהרגו בכירים מתעשיית הגרעין הרוסית.
* סרגיי ריז'וב, מנכ"ל הידרו-פרס (ОКБ Гидропресс), חברת בת של רוסאטום העוסקת בעיבוד כורים אטומיים.
* גנאדי בניוק, סמנכ"ל הידרו-פרס
* ניקולאי טרונוב, מנהל מחלקת תכנון גנרטורים לכורים אטומיים ורכיבי חימום בהידרו-פרס
* ואלרי ליאלין, ראש מחלקה באטומאנרגומאש (Атомэнергомаш), חברת-בת של רוסאטום העוסקת בייצור מכונות עבור תעשיית האנרגיה האטומית ברוסיה.

==קישורים חיצוניים==

*[https://archive.today/20131230055054/http://www.mak.ru/russian/investigations/2011/tu-134_ra-65691.html חקירת ההתרסקות] באתר ועדת התעופה הבין מדינתית
* 
* 
* 
* 

רוסאייר, 9605
רוסאייר, 9605
רוסאייר, 9605
רוסאייר, 9605
רוסאייר, 9605
קטגוריה:2011 ברוסיה
רוסאייר, 9605
קטגוריה:רפובליקת קרליה
Angels

Angels הוא שיר של הזמר הבריטי רובי ויליאמס, מתוך אלבום הבכורה שלו כאמן סולו, Life thru a Lens.
השיר יצא לאור כסינגל הרביעי מהאלבום ב-1 בדצמבר 1997. השיר נכתב על ידי ויליאמס עצמו ועל ידי גאי צ'יימברס שגם הפיק אותו.
השיר היה לשיר המצליח ביותר של ויליאמס באותה תקופה לאחר ששלושת הסינגלים הקודמים שלו, נחלו כישלון יחסי במצעדים. בנוסף, ובשנת 2005 זכה בטקס פרסי המוזיקה הבריטית לתואר "השיר הטוב ביותר ב-25 השנים האחרונות".
בבריטניה, הגיע השיר למעמד פלטינה כפולה.

== כתיבה ==
ישנן מספר טענות לגבי כתיבתו של השיר.
ויליאמס עצמו אמר שהוא מתעצבן על כך שאנשים רבים חושבים ש-Angels, ו-Let Me Entertain You הם שירים שכתב צ'יימברס, אך הם בעצם שירים שלו. צ'יימברס לעומתו, טען שוויליאמס היה אחראי על המילים והמנגינה, והוא היה אחראי על המוזיקה.

הכותב האירי ראי הפרנן סיפר שהשיר נכתב תחילה על ידו ועל ידי רובי ויליאמס. הפרנן סיפר שהיה לו שיר שנקרא "An Angel Instead". ויליאמס די אהב אותו, והם הקליטו גרסת דמו לשיר.
לאחר ההקלטה, הם לא נפגשו שוב, ואז, הוא שמע את השיר Angels.
על פי האתר הרשמי של רובי ויליאמס, השיר נכתב על ידי צ'יימברס ויליאמס ב-30 דקות.

== הצלחת השיר ==
השיר נחל הצלחה רבה יחסית לקודמיו במצעדים ובמכירות.
במצעד הסינגלים הבריטי, הגיע השיר למקום הרביעי, אך הגיע למעמד פלטינה כפולה.
בארצות הברית, הגיע השיר למקום ה-41 במצעד הבילבורד הוט 100, והיה לשיר היחיד שנכנס אל מאה הגדולים פרט ל-Millenium.
בסך הכל, השיר מכר כשני מיליון עותקים בכל רחבי העולם.

== גרסאות כיסוי ==
לשיר יצאו מספר גרסאות כיסוי.
הזמרת והשחקנית האמריקאית ג'סיקה סימפסון הוציאה בשנת 2004 גרסת כיסוי לשיר שנכללה באלבום In This Skin שלה.
הזמר האמריקאי דייוויד ארצ'ולטה הוציא גם הוא גרסת כיסוי לשיר. לשיר יצאו מספר גרסאות כיסוי נוספות.

==קישורים חיצוניים==

== הערות שוליים ==

קטגוריה:שירי 1997
קטגוריה:שירים באנגלית
קטגוריה:וידאו קליפים שבוימו על ידי מת'יו רולסטון
קטגוריה:וידאו קליפים בשחור-לבן
קטגוריה:שירים על מלאכים
קטגוריה:זוכי פרס המוזיקה הבריטית
קטגוריה:שירי רובי ויליאמס
קטגוריה:סינגלים בהוצאת ג'ייב רקורדס
ספר הישר (מקרא)

ספר הישר הוא ספר קדום המוזכר פעמיים בתנ"ך, אך אינו נמנה עם עשרים וארבעה ספרי הקודש, ולא שרד ממנו אלא קטע קצר.

== אזכורים במקרא ==
אזכור של ספר הישר השתמר בקריאת "שמש בגבעון דום" של יהושע: 
וכן בקינת דוד על מות שאול ויהונתן בספר שמואל ב':

אזכור שלישי אפשרי מופיע בתרגום השבעים לתפילת שלמה בחנוכת המקדש בספר מלכים א' פרק ח', ושם נאמר כי התפילה כתובה בספר השיר (ἐν βιβλίῳ τῆς ᾠδῆς) ויש ששיערו שבמקור העברי שעמד לפני השבעים התחלף "ישר" ב"שיר", אך הדברים אינם מוסכמים.

==ספר בפני עצמו==
לפי פרשנות המקרא האקדמית, ספר הישר הוא ספר שירה עברי קדום, שאבד, כפי הנראה, בגלות בבל<ref></ref>. במדרש זוטא על שיר השירים, פרשה ה', מופיע משפט המתייחס לספר הישר כאל חיבור אבוד: "באותה שעה הוא (אליהו הנביא, באחרית הימים) מוציא את ספר הישר, שכל התורה הזאת אינה אלא שירה אחת מתוכו".

אולם לפי רש"י ורד"ק המתבססים על דברי הגמרא במסכת עבודה זרה, ספר הישר אינו ספר שאבד, אלא כינוי לספר בראשית. והגמרא שם מציגה פירושים נוספים אפשריים לכינוי "ספר הישר" - ספר בראשית, הקרוי כך כיוון שהוא מספר על האבות שנקראו ישרים; ספר דברים, שנאמר בו (דברים ו', י"ח) "ועשית הישר והטוב בעיני ה' "; או ספר שופטים, הפותח בתיאור "איש הישר בעיניו יעשה". הגמרא מוסיפה ומבארת כיצד רמוזים לפיה בכל אחד מספרים אלו קריאת יהושע אל השמש ומומחיות בני יהודה באומנות הקשת. הנצי"ב מוולוז'ין בפירושו "העמק דבר" על התורה, בהקדמתו לספר בראשית, מסביר בהרחבה מדוע (לשיטתו) נקרא ספר בראשית "ספר הישר".

==ראו גם==
* ספר מלחמות ה'
* ספר דברי הימים למלכי יהודה

==קישורים חיצוניים==
* יהושע ענבל, "[https://asif.co.il/wp-content/uploads/2021/04/3_3-68.pdf שחזור קטע מספר הישר]", פשטות המתחדשים, גיליון רביעי, חורף תשע"ט, באתר ספריית אסיף.
* חיים מזר, [http://www.no-666.com/2009/07/31/התעלומה-של-ספר-הישר התעלומה של ספר הישר], הופיע ב"מולטי-יקום של אלי אשד"
* [http://www.yeshiva.org.il/midrash/shiur.asp?id=3681 האם יש מירכאות בתורה?] באתר "ישיבה", כולל מבואות עם פרשנות אחרת לפסוקי
* 

==הערות שוליים==

קטגוריה:שירה בתנ"ך
קטגוריה:יצירות אבודות
יו מובייל

יוֹ מוֹבַּייל (ברוסית: ё-мобиль; באנגלית: yo-mobil) היה מיזם ליצירת רכב בעל הנעה היברידית והמכונית הירוקה הראשונה מסוגה במזרח אירופה. הרכב היה מתוצרת ë-Auto, מיזוג בין יצרנית המשאיות Yarovit Motors וקבוצת ההשקעות אונקסים בבעלות האוליגרך מיכאיל פרוכורוב.

נוצרו אבות טיפוס לדגמים שונים שהוצגו בתערוכות רכבים שונות. הפרויקט יצא לדרך בדצמבר 2010 בעידודו של מיכאיל פרוכורוב שמיקם את מפעל הייצור בסנט פטרבורג. פרוכורוב הוא מנהיג ומממן הפרויקט והוא תכנן להשקיע 150 מיליון אירו (200 מיליון דולר). לדבריו פיתוח המכונית היה ניסיונו להוכיח כי תעשיית הרכב הרוסית מסוגלת להוציא תחת ידה רכב איכותי, וזאת בניגוד לסטריאוטיפ הרווח. יחד עם זאת, קיימות דעות אחרות שלפיהם לא ניתן לממש פרויקט בסדר גודל זה בזמן כה קצר. הרכב תוכנן להיות בעל הנעה משולבת של גז טבעי ובנזין לצד מנוע חשמלי. הרכב היה צפוי לעלות כ-14,000-12,000 אירו.

בשנת 2014 הפרויקט נרכש על ידי מכון המחקר המדעי לרכבים ומנועים, תמורת אירו אחד.

==ראו גם==
*טויוטה פריוס
*בטר פלייס

==קישורים חיצוניים==

* 
* [http://www.youtube.com/watch?v=XY-ABZjVoeU תצוגת הרכב] ביוטיוב

==הערות שוליים==

קטגוריה:יצרני רכב רוסיים
קטגוריה:תחבורה בת קיימא
ליגת המשנה הארגנטינאית

פרימרה נסיונל (בספרדית: Primera Nacional) היא הליגה השנייה בחשיבותה בכדורגל הארגנטינאי ומאורגנת על ידי התאחדות הכדורגל הארגנטינאית.

בליגה משחקות קבוצות מכל רחבי המדינה. קבוצות מעיר הבירה בואנוס איירס ומפרובינציית בואנוס איירס וכן מפרובינציית סנטה פה עולות לליגה זו מליגת פרימרה B מטרופוליטנה (Primera B Metropolitana) וקבוצות משאר המדינה עולות לליגה זו מליגת טורניר הפדראל (A (Torneo Federal A.

בעקבות השינוי בכדורגל הארגנטינאי ובשל מגפת הקורונה בארגנטינה בה לא היו יורדות במשך שתי עונות בעונה זו משתתפות 38 קבוצות בליגה המחולקות לשני בתים, הקבוצות משחקות ביניהן בשני סיבובים בשיטת ליגה. הקבוצה שמסיימת במקום הראשון בכל בית מעפילה למשחק הגמר בו המנצחת מוכרזת כאלופת הליגה ומעפילה לליגה הראשונה, הקבוצות שיסיימו במקומות 2-8 בכל אחד מהבתים והמפסידה במשחק הגמר יעפילו למשחקי המבחן בה תקבע העולה השנייה (מפסידת משחק הגמר תעפיל לשלב השני ואילו שאר הקבוצות לשלב הראשון), שתי הקבוצות שיסיימו במקום האחרון בכל אחד מהבתים תרד לליגה השלישית בהתאם לאזור שבו היא נמצאת, שתי הקבוצות שיסיימו במקום הלפני אחרון יפגשו למשחק הישרדות שבו המפסידה תרד אף היא לליגה השלישית בהתאם לאזור שבו היא נמצאת.

==אלופות ועולות לפי עונות==
{| class="wikitable sortable" style="text-align: right;"
|-
!עונה
!אלופה
!עולות נוספות
|-
|1986/87 || דפורטיבו אורמניו || באנפילד
|-
|1987/88 || דפורטיבו מאנדיו || סן מרטין (טוקומן)
|-
|1988/89 ||צ'אקו פור אבאר || אוניון
|-
|1989/90 || הורקאן || לנוס
|-
|1990/91 || קילמס || בלגראנו
|-
|1991/92 || לנוס || סן מרטין (טוקומן)
|-
|1992/93 || באנפילד || חימנסיה סלטה
|-
|1993/94 || חימנסיה חוחוי || טאז'רס
|-
|1994/95 || אסטודיאנטס || קולון
|-
|1995/96 || הורקאן קוריינטס || אוניון
|-
|1996/97 || ארחנטינוס ג'וניורס || חימנסיה סלטה
|-
|1997/98 || טאז'רס || בלגראנו
|-
|1998/99 || אינסטיטוטו || צ'קריטה ג'וניורס
|-
|1999/00 || הורקאן || לוס אנדסאלמגרו
|-
|2000/01 || באנפילד || נואבה צ'יקגו
|-
|2001/02 ||אולימפו || ארסנאל
|-
|2002/03 || אתלטיקו דה רפאלה || קילמס
|-
|2003/04 || אינסטיטוטו || אלמגרוארחנטינוס ג'וניורסהורקאן (TA)
|-
|2004/05 || טירו פדרל || חימנסיה חוחוי
|-
|2005/06 || גודוי קרוס || נואבה צ'יקגובלגראנו 
|-
|2006/07 || אולימפו || סן מרטין דה סן חואןהורקאןטיגרה
|-
|2007/08 || סן מרטין (טוקומן) || גודוי קרוס
|-
|2008/09 || אתלטיקו טוקומן || צ'קריטה ג'וניורס
|-
|2009/10 || אולימפו || קילמסאול בויס
|-
|2010/11 || אתלטיקו דה רפאלה ||אוניוןבלגראנוסן מרטין דה סן חואן 
|-
|2011/12 || ריבר פלייט || קילמס
|-
|2012/13 || רוסאריו סנטראל || חימנסיה לה פלאטהאולימפו
|-
|2013/14 ||באנפילד || דפנסה וחוסטיסיהאינדפנדיינטה
|-
|2014 || אוניון|| אלדוסיביארחנטינוס ג'וניורסקולוןקרוסרו דל נורטההורקאןנואבה צ'יקגוסן מרטין דה סן חואןסרמיינטוטמפרליי
|-
|2015 || אתלטיקו טוקומן || פטרונטו
|-
|2016 || טאז'רס || 
|-
|2016/17 ||ארחנטינוס ג'וניורס || צ'קריטה ג'וניורס
|-
|2017/18 ||אלדוסיבי || סן מרטין (טוקומן)
|-
|2018/19 || ארסנאל || סנטרל קורדובה
|-
|2019/20 || || 
|-
|2020 || סרמיינטו || פלטנסה
|-
|2021 || טיגרה || בראקס סנטרל
|-
|2022 ||בלגראנו || אינסטיטוטו
|-
|2023 || אינדפנדיינטה ריבדביה || דפורטיבו ריסטרה
|}

*עונת 2019/20 הופסקה בעקבות מגפת הקורונה ולא נקבעה אלופה בנוסף לא נקבעו עולות

==קישורים חיצוניים==

* 

ארגנטינה
קטגוריה:תחרויות כדורגל בארגנטינה
ארגנטינה
כריס סרנדון

כריס סרנדון
כריסטופר סרנדון (באנגלית: Christopher Sarandon; נולד ב-24 ביולי 1942) הוא שחקן קולנוע ותיאטרון אמריקאי מועמד פרס אוסקר לשחקן המשנה הטוב ביותר ופרס גלובוס הזהב על הופעת הבכורה שלו בקולנוע בסרט "אחר צהריים של פורענות". סרנדון כיכב גם בסרטים "הנסיכה הקסומה" ו"משחק ילדים".

== ביוגרפיה ==
סרנדון נולד בעיר באקלי שבמערב וירג'יניה למהגרים היוונים מרי וכריסטופר סרנדון. בילדותו נהג לתופף ושימש כזמר חימום עם להקתו ללהקה המקומית בעיר ולאחר מכן גם לזמרים בובי דארין וג'ין וינסנט.

לסרנדון תואר באומנויות מ"אוניברסיטת מערב וירג'יניה" ותואר מאסטר בתיאטרון מ"האוניברסיטה הקתולית של אמריקה" שבוושינגטון, שם פגש את אשתו הראשונה השחקנית זוכת פרס האוסקר סוזן סרנדון ממנה התגרש לאחר 11 שנות נישואים.

לסרנדון שלושה ילדים מאשתו השנייה הדוגמנית ליסה אן קופר, לה היה נשוי במשך תשע שנים.

משנת 1994 נשוי סרנדון לזמרת והשחקנית היהודייה-קנדית ג'ואנה גליסון.

=== קריירת משחק ===
לאחר סיום לימודיו החל את דרכו כשחקן בתיאטרון ובתוכנית הטלוויזיה "אור מנחה".

ב-1975 רשם סרנדון את הופעת הבכורה שלו בהוליווד כליאון שרמר בן זוגו הטרנסקסואל האובדני של סוני וויטוביץ' (אל פצ'ינו) בדרמת הפשע של סידני לומט "אחר צהריים של פורענות". הופעתו הראשונה זכתה להערכה רבה ולמועמדויות פרס אוסקר לשחקן המשנה הטוב ביותר ולפריצת השנה של טקס גלובוס הזהב.

סרנדון התפרסם בשנות ה-80 בפנטזיה "הנסיכה הקסומה" בתפקיד הנסיך המפרדינק הטוען לכתר ממלכת פלורין שמתארס עם הנסיכה נורית (רובין רייט) על מנת לרצוח אותה ולשלוט בעצמו. הוא גם השתתף בסרט הראשון מתוך סדרת סרטי המותחן "משחק ילדים" בתור הבלש מייק נוריס שחוקר את מקרי הרצח של בובת הצעצוע צ'אקי שבמקור הוא רוצח ערמומי בשם צ'ארלס לי ריי (בראד דוריף) ו"ליל האימה", בתור השכן הערפד ג'רי דנדרידג'.

ב-1993 דיבב סרנדון את הדמות הראשית של ג'ק סקלינגטון מלך הדלעת באנימציית חג המולד "הסיוט שלפני חג המולד".

ב-2008 הופיע בעיבוד האמריקאי לקומדיה הקוריאנית המצליחה "נערתי החצופה" בתור ד"ר רוראק אביה של גיבורת העלילה ג'ורדן (אלישה קאת'ברט).

בנוסף, הופיע סרנדון בעונה הראשונה של סדרת הדרמה "פליסיטי", בתפקיד ד"ר מקגראת'.

כמו כן השתתף בקליפ לשיר "Hands clean", של הזמרת אלאניס מוריסט.

== פילמוגרפיה נבחרת ==
* אחר צהריים של פורענות (1975)
* ליפסטיק (1976)
* הזקיף (1977)
* אתה לא יכול ללכת הביתה שוב (1979)
* קובה (1979)
* בין שתי ערים (1980) - סידני קרטון / צ'ארלס דארני
* תעלומת אומגה (1983)
* פרוטוקול (1984)
* ליל האימה (1985)
* הנסיכה הקסומה (1987) - הנסיך המפרדינק
* מאדאם מיילפלאוור (1987)
* משחק ילדים (1988)
* קורס התנגשות (1989)
* עבדי ניו יורק (1989)
* הקים לתחייה (1991)
* הסיוט שלפני חג המולד (1993)
* סיבה מוצדקת (1995)
* בית בושת של דם (1996)
* אמריקן פרפקט (1997)
* תנו לשטן ללבוש שחור (1999)
* בושם (2001)
* צבי ים (2005)
* נערתי החוצפנית (2008)
* זרמים מרובים (2009)
* Frank the Bastard (2015)
*ביג סטון גאפ (2015)
*I Smile Back (2015)

=== טלוויזיה ===
* בית המשפט (2002)

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי אוניברסיטת וירג'יניה המערבית
קטגוריה:בוגרי האוניברסיטה הקתולית של אמריקה
קטגוריה:אמריקאים שנולדו ב-1942
אריה שחר (שוורצמן)

אריה שחר (שוורצמן) (26 בפברואר 1926 - 28 בנובמבר 2012) היה קצין צה"ל בדרגת תת-אלוף, ולאחר מכן כיהן כמנכ"ל בחברות גדולות במשק הישראלי.

==ביוגרפיה==
שחר נולד בפולין, עלה לארץ ישראל ב-1936 וגדל במושב אביחיל. ב-1945 התגייס לפלמ"ח ושובץ בפלוגה ז'. השתתף במבצע ליל הרכבות ובהתקפה על משטרת גבעת אולגה וסייע בפעילות ההעפלה. סיים קורס מפקדי כיתות וקורס מפקדי מחלקות י"ח ב-1946. שירת כמפקד מחלקה ביגור ובתפקידי הדרכה. 

במלחמת העצמאות השתתף במבצע נחשון בו פיקד על פלוגה בגדוד הרביעי של חטיבת הראל ונפצע בקרב הקסטל. השתתף במבצע חורב, שירת כסגן מפקד הגדוד השמיני בחטיבת הנגב וכסגן מפקד הגדוד התשיעי בחטיבה. 

לאחר המלחמה היה ממקימי חיל השריון, סיים קורס מפקדי גדודים ב-1952 ומונה למפקד גדוד 9 בחטיבה 7 ובמלחמת סיני היה סגן מפקד החטיבה. בהמשך שירת כמפקדה של חטיבה 37, מפקד חטיבה 520, מפקד בית הספר לשריון, בשנים 1960 עד 1961 כמפקד חטיבה 7 ואחר כך סגן מפקד אוגדה בפיקוד הצפון. במלחמת ששת הימים שירת כראש מטה פיקוד הדרום. לאחר המלחמה השתחרר משירות הקבע. 

בשירות המילואים השתתף במלחמת ההתשה ובמלחמת יום הכיפורים, שבה שירת כראש מטה אוגדה 146, אוגדת שריון במילואים בפיקודו של מוסה פלד שלחמה בחזית הסורית. ב-1974 הוצע לו לחזור לשירות הקבע להתמנות לראש אגף כוח האדם אך הוא סירב. במלחמת לבנון הראשונה שירת כקצין קישור בפיקוד הצפון. 

שחר מילא תפקידי מפתח במשק הישראלי, לאחר שחרורו מצה"ל מונה למנכ"ל מפעלי תובלה, בשנים 1970-1971 כיהן כמנכ"ל אוטוקרס ומשנת 1971 ועד 1990 כיהן כמנכ"ל מפעלי ים המלח. בתקופה זו זכה בפרס התעשייה (1978) ובפרס בן-גוריון לפיתוח ותרומה לנגב (1988). בשנים 1990 עד 1995 כיהן כמנכ"ל גרנית הכרמל השקעות וחברת סונול. 

שימש כדירקטור בבנק מזרחי, ובחברות רותם דשנים, אלקו החזקות, רפאל וקופת חולים כללית. כמו כן היה חבר בחבר הנאמנים של אוניברסיטת בן-גוריון בנגב ויו"ר ארגון חברי ההגנה.

היה בעל תואר ראשון בכלכלה ובמדעי המדינה מהאוניברסיטה העברית בירושלים.

נפטר בנובמבר 2012, בגיל 86, ונקבר בבית הקברות מורשה ברמת השרון.

==קישורים חיצוניים==
* [https://yomkipurwar.mod.gov.il/Persons/Pages/AryehShahar.aspx?query=%D7%90%D7%A8%D7%99%D7%94+%D7%A9%D7%97%D7%A8 אריה שחר] באתר [https://yomkipurwar.mod.gov.il/Pages/default.aspx "50 שנה למלחמת יום הכיפורים"] של ארכיון צה"ל ומערכת הביטחון, אוגוסט 2024
* 
* 
* [http://www.news1.co.il/Archive/006-D-886-00.html אריה שחר], אתר חדשות מחלקה ראשונה

קטגוריה:לוחמי הפלמ"ח
קטגוריה:מפקדי חטיבה 7
קטגוריה:מפקדי עוצבת בני חיל
קטגוריה:מפקדי עוצבת ראם
קטגוריה:ראשי מטה פיקוד הדרום
קטגוריה:מפקדי גדודים בחטיבה 7
קטגוריה:מנכ"לים ישראלים
קטגוריה:דירקטורים ישראלים
קטגוריה:זוכי פרס התעשייה
קטגוריה:זוכי פרס בן-גוריון
קטגוריה:ישראלים ילידי פולין
קטגוריה:בוגרי האוניברסיטה העברית בירושלים
קטגוריה:אביחיל: אישים
קטגוריה:אישים הקבורים בבית הקברות מורשה
קטגוריה:תתי-אלופים בצה"ל
קטגוריה:ישראלים שנולדו ב-1926
קטגוריה:ישראלים שנפטרו ב-2012
קטגוריה:מפקדי פלוגות במלחמת העצמאות
קטגוריה:חיילי חיל השריון במלחמת סיני
קטגוריה:חיילי צה"ל במלחמת ששת הימים
קטגוריה:חיילי חטיבת הראל במלחמת העצמאות
אבי איבגי

אָבִי אִיבְגִי (נולד ב-2 באוקטובר 1978) הוא כדורגלן ישראלי המשחק בעמדת השוער בקבוצת בית"ר תל אביב.

== קריירה ==
איבגי החל את קריירת המשחק במחלקת הנוער של הפועל נצרת עילית. את הופעת הבכורה שלו בבוגרים ערך בקבוצה בעונת בעונת 1997/1998 שיחק בנצרת עלית ואיתה עלה לליגה ארצית. באמצע עונת עבר לקבוצת בני יהודה תל אביב, ששיחקה באותה עונה בליגה הלאומית, ועלה עמה לליגת העל. לאחר שנה וחצי בבני יהודה עבר איבגי להפועל כפר סבא ששיחקה בליגה הלאומית, ובעונתו השנייה בקבוצה עלתה הקבוצה לליגת העל.

בעונת עבר איבגי לקבוצת בית"ר ירושלים, שם שימש שוער שני לאיציק קורנפיין בקבוצה שזכתה באותה עונה באליפות. בעונת שיחק איבגי בעירוני ראשון לציון . את עונת העביר איבגי במכבי פתח תקווה, כשוער ביחד עם אוהד כהן. עונה לאחר מכן שב איבגי לשמש כשוער ראשון בהפועל נצרת עילית ואיתה הגיע לרבע גמר גביע המדינה.

ביוני 2010 חתם בקבוצת מכבי הרצליה מהליגה הלאומית כאשר בשנתיים הראשונות קבוצתו פיספסה עלייה לליגת העל במחזור סיום העונה. ביוני 2013, לאחר שלוש שנים בהרצליה, לקראת עונת חתם איבגי בהפועל פתח תקווה, ובעונה זו העפיל עמה לליגת העל. ביוני 2014 חזר איבגי למכבי הרצליה, ולאחר שתי עונות חזר שוב להפועל פתח תקווה.

ביוני 2017 חזר איבגי לקנדציה שלישית בהפועל נצרת עילית.

ב-22 ביוני 2019 חתם בהפועל מרמורק.

==מחוץ לכדורגל==
איבגי שיחק כשוער בנבחרת ישראל בכדורגל חופים והשתתף עמה בשלוש אליפויות אירופה.

בשנת 2007 התמודד בתוכנית "כוכב נולד" ועלה לשלב התכנית הסדירה של העונה אך החליט לפרוש עקב היעדרות ארוכה של אימונים מקבוצתו.

ב-2007 התלוננו נגדו במשטרה שייע ורונן פייגנבוים על הטרדות מאיימות כלפיהם מה שהוכח בסופו של דבר כמתיחה. הנושא הסתיים בכך שאיבגי התנצל ותרם מספר שעות להתנדבות בקהילה.

במהלך גירושיו בשנת 2011 התלוננה נגדו גרושתו בעוון תקיפה, אולם לאחר מעצר בית בן יממה החליטה המשטרה שלא להאריך את מעצרו מחוסר ראיות.

איבגי גרוש משתי נשים. עם אשתו הראשונה הביא שלושה ילדים ועם השנייה ארבעה.

==קישורים חיצוניים==

==הערות שוליים==

קטגוריה:שוערי כדורגל ישראלים
קטגוריה:כדורגלני הפועל נוף הגליל
קטגוריה:כדורגלני בני יהודה תל אביב
קטגוריה:כדורגלני הפועל כפר סבא
קטגוריה:כדורגלני בית"ר ירושלים
קטגוריה:כדורגלני הפועל ראשון לציון
קטגוריה:כדורגלני מכבי פתח תקווה
קטגוריה:כדורגלני מכבי הרצליה
קטגוריה:כדורגלני הפועל פתח תקווה
קטגוריה:כדורגלני בית"ר תל אביב
קטגוריה:כדורגלני חופים ישראלים
קטגוריה:שחקני נבחרת ישראל בכדורגל חופים
קטגוריה:ספורטאים ישראלים שחזרו בתשובה
קטגוריה:ישראלים שנולדו ב-1978